Ny-København var det første vesentlige eksempel på byplanlegging i Danmark i stor skala. Med sine gater i sjakkbrettmønster skiller gatenettet i bydelen seg markant fra Middelalderbyens gater anlagt etter behov og tilfeldighet. De skrå gatene i Nyboder vitner om at man opprinnelig arbeidet med en stjerneformet byplan med konsentriske gateforløp som utgikk fra en sentral plass. Etter at plassen ble oppgitt, ble også de skrå gateforløpene oppgitt. Det antas at ingeniøren og arkitekten Hans van Steenwinckel d.y. var ansvarlig for planene, men at kongen også spilte en vesentlig rolle.